Jason Bourne (film)

Jason Bourne er en amerikansk-tysk spillefilm regissert av Paul Greengrass med premiere 29. juli 2016. Den er den femte filmen i serien om Jason Bourne med Matt Damon i tittelrollen, og oppfølgeren til The Bourne Ultimatum og The Bourne Legacy.

I hovedrollene er – foruten Damon – Julia Stiles, Alicia Vikander, Vincent Cassel og Tommy Lee Jones.

Sammendrag 
Tolv år etter at han avslørte Operasjon Blackbriar og forsvant, har Jason Bourne endelig kommet seg fullstendig etter hukommelsestapet, og han har isolert seg fra resten av samfunnet. I Reykjavík samarbeider Nicky Parsons med en gruppe hackere ledet av Christian Dassault for å komme seg inn i CIA sin informasjon for å avsløre deres topp-hemmelige black ops-programmer. I løpet av denne prosessen oppdager Parsons også dokumentasjon om Bournes rekruttering til Treadstone, og hva slags rolle faren hans egentlig hadde i programmet. Hun reiser til Athen for å finne Bourne, og informere ham.

I Hellas møtes Parsons og Bourne, og de må unnslippe CIA-agenter som er sendt for å drepe dem. Men Parsons blir skutt av Asset, en leiemorder som også har et personlig hat mot Bourne, etter å ha blitt tatt til fange og utsatt for tortur som en utilsiktet konsekvens av Bournes eksponering av Operasjon Blackbriar. Før Parsons dør av skadene gir hun Bourne nøkkelen til et skap som inneholder hemmelig informasjon om CIA. På jakt etter svar om fortiden og familien sin, dekrypterer han Parsons filer og oppdager at faren Richard Webb var en CIA-analytiker involvert i grunnleggelsen av Treadstone-programmet. Bourne sporer etter hvert opp Malcolm Smith, en tidligere Treadstone-operatør i London.

Smith innrømmer at Richard Webb var med på å opprette Treadstone, men at han forsøkte å hindre dem fra å rekruttere Bourne. Senere ble Richard Webb myrdet av CIA i Beirut, slik at det skulle se ut som et terror-angrep - for å overtale Bourne til å bli medlem av Treadstone. CIA-direktør Robert Dewey (spilt av  Tommy Lee Jones) skal etter planen delta ved en konferanse i Las Vegas som handler om personvern og rettigheter på Internett, sammen med blant andre Aaron Kalloor, administrerende direktør for en plattform på Internett som heter Deep Dream. Kalloor ble tidligere finansiert av CIA og Dewey i all hemmelighet, da bedriften hans ble opprettet. Dewey har til hensikt å bruke Deep Dream til masse-overvåkning av befolkningen, og han planlegger å få Kalloor myrdet når Kalloor planlegger å gå offentlig ut med alt han vet. Bourne forsøker å forhindre attentatet, og konfrontere Dewey.

Skuespillere 
 Matt Damon som Jason Bourne. En tidligere leiemorder for CIA
 Tommy Lee Jones som Robert Dewey. Øverste direktør for CIA som planlegger å drepe Bourne etter hans offentliggjøring av Operasjon Blackbriar.
 Alicia Vikander som Heather Lee. Leder for en CIA-avdeling.
 Vincent Cassel som Asset. Leiemorder som tidligere var med i Blackbriar.
 Julia Stiles som Nicky Parsons. Bourne's tidligere CIA-kontakt.
 Ato Essandoh som Craig Jeffers. En CIA-agent, og Dewey's håndlanger.
 Riz Ahmed som Aaron Kalloor. Grunnlegger av internett-forumet Deep Dream.
 Scott Shepherd som Edwin Russell. USAs etterretningsdirektør
 Bill Camp som Malcolm Smith. En tidligere CIA-analytiker.
 Vinzenz Kiefer som Christian Dassault. Hacker og whistleblower
 Gregg Henry som Richard Webb. Jason Bourne's far, og grunnlegger av det opprinnelige Treadstone-programmet.
 Stephen Kunken som Baumen. Ansatt i Deep Dream, og Kalloor's assistent.

Referanser

Eksterne lenker 
 

Jason Bourne
Filmer fra 2016
Actionthrillere fra USA